《碧云轩为程有恒别驾题》
明代·龚敩

太行西望路漫漫，一片孤云正好看。尚有鹤书求放逸，那无雁字报平安。

宦情荦荦伤心苦，归兴遥遥见面难。何日綵舆迎养处，斑衣庭下足清欢。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。